ઉત્તર પ્રદેશના મુખ્યમંત્રી યોગી આદિત્યાનાથ આજથી ગુજરાતના બે દિવસના પ્રવાસ પર છે. આજથી તે ગુજરાતમાં વિધાનસભાની ચૂંટણી માટે ભાજપનો પ્રચાર પ્રસાર કરશે. ઉલ્લેખનીય છે કે ઉત્તર પ્રદેશમાં યોગી આદિત્યનાથ તેમના ભાષણ માટે જાણતા છે. ત્યારે ગુજરાતમાં પણ તે તેમના ભાષણોથી લોકોને પોતાની તરફ આકર્ષિત કરશે તેમ મનાઇ રહ્યું છે. વધુમાં ભાજપ પણ તેમને ગુજરાતમાં સ્ટાર પ્રચારકની જેમ રજૂ કરી રહી છે. વધુમાં તેમની આ મુલાકાતમાં યુપીના ઉપમુખ્યમંત્રી દિનેશ શર્મા પણ જોડાશે. યોગી આદિત્યનાથ આજથી ગૌરવ યાત્રામાં ભાગ લઇને ભાજપનો પ્રચાર કરશે. ભાજપના એક વરિષ્ઠ નેતાનું માનીએ તો યોગી આદિત્યનાથ મોદી અને અમિત શાહ પછી ગુજરાતમાં પાર્ટીના ત્રીજા સૌથી લોકપ્રિય નેતા છે. ઉલ્લેખનીય છે કે શુક્રવારે એટલે કે 13મી ઓક્ટોબરથી બે દિવસ માટે યોગી આદિત્યનાથ ગુજરાતના સુરત, વલસાડના વિસ્તારોમાં પ્રચાર પ્રસાર કરશે.